— 8 — 



anquirendae sunt descriptiones. Quae quidem Don 'modo 

 rarissimae sunt, sed saepissime etiam, si inveniuutur, 

 vel obscurae sunt, vcl sibi repugnantes. Quae indicia 

 hujus generis in veterum scriptis reperiantur et quae 

 desiderentur, hoc loco explicabimus. Unus Claudius 

 Ptolemaeus ') omnium causarum, e quihus coeli statns 

 alicujus terrae pendet, primam accurate respexit. Ab 

 co jam loca secundum longitudinis et latitudinis gradus 

 plerumque rectissime definiuntur. Praeterea Germania 

 ab eo in quinque climata dividitur, non additis quidem, 

 quod valde dolendum est, hujus divisiouis causis, ita ut 

 sola altitudo poli videatur fuisse norma; plantarum enim 

 vel animalium, quae singulis coeli regionibus propria 

 esse solent, milla habetur ratio. Multas alias rationes, 

 e quibus caloris frigorisve alicujus loci modus magna 

 ex parte pendet, ut, quantum is maris aequor superet, 

 iitrum montosus an planus sit, num declivis sit, et ad 

 quam regionem, num magnas aquas silvasve vicinas ha- 

 beat, quod genus terrae in eo praevaleat, veteres scri- 

 ptores in Germanici coeli consideratione parum perpen- 

 dunt. Sed natura harum condltionum earumque eiFectus 

 eadem mansit; praeterquam quod quaedam paludes at- 

 que silvae, quae utique hujus illiusve loci aerem mutare 

 potuerunt, sublatae sunt. Neque certius e descriptis 

 terrae fructibus sumitur testimonium, quo liqucat, fri- 

 gidius coelum fuisse. Plantae enim, quae frigidioris 

 coeli regionis sunt, quam Germaniae, neutiquam lau- 

 dantur; neque satis demonstratum est, eas, quae postea 

 e calidioribus terris in nostras translatae sint, jam tum, 

 si satis diligenter curatae essent, non et ipsas laete 

 proventuras fuisse ; Id quod infra fusius tractabitur. 

 Plurimum momenti apud multos viros doctos id habuit, 

 1) Rer. geogr. II. c. 11. 



